अज्ज बिगड़दे म्हौल दी चरचा हर दूआ मनुक्ख करदा सनोंदा ऐ पर क्या इसी सधारना कुसै होर दी जिम्मेवारी ऐ, हर कुसै दी नेईं? नेह् सोआल जिसलै अस सब अपने-अपने आप शा पुछगे तां कोई कारण नेईं जे सब किश उ’ऐ नेहा होई जाग जनेहा मनुक्खै आस्तै जरूरी ऐ। इ’ऐ समस्या ते समाधान कथ्य दा आधार ऐ सुखना ते सच्च (1973) क्हानी दा। इस क्हानी च इस सोआलै दा जवाब पाठकें गी बी देना पौग ते क्हानी दे पात्र ‘रवि’ आह्ला लेखा शायद उन्दा मूड बी खऱाब होई जा की जे साढ़ी एह् मानसिकता बनी चुकी दी ऐ जे पैह्ल कोई दूआ करै। क्हानी दा अंश ऐ। उ’न्नै आक्खेआ। "उस गरीबी गी ढाने दा असली मैंतर इ’नें मुड़ें कोल गै।"